Donatas Vansevičius

Donatas Vansevičius (g. 1955 m. Rabikiai, Panevėžio rajonas – 2020 m. sausio 13 d. Ukmergėje) – teisininkas, teisėjas, Vilniaus apygardos administracinio teismo (VAAT) vicepirmininkas, buvęs sovietinių bei Lietuvos Respublikos Vilniaus miesto teismų pirmininkas.

Tėvas Stasys Vansevičius (g. 1927 m.), teisės istorikas, VU profesorius, buvęs VU TF Teisės istorijos ir teisės teorijos katedros vedėjas.

Biografija 

1973 m. baigė Vilniaus miesto 23-ąją vidurinę mokyklą (buv. Vilniaus Ąžuolo vidurinė mokykla), 1978 m. – Vilniaus universiteto (VU) Teisės fakultetą, įgijo teisininko kvalifikaciją.

Nuo 1978 m. Lietuvos TSR transporto prokuratūros stažuotojas, nuo 1978 m. liepos mėn. Vilniaus miesto Lenino rajono prokuratūros stažuotojas, tardytojas, nuo 1979 m. kovo Vilniaus m. Spalio rajono prokuratūros vyresn. prokuroro padėjėjas, nuo 1982 m. liepos mėn. Vilniaus miesto Spalio rajono liaudies teismo teisėjas, nuo 1987 m. birželio Vilniaus miesto Lenino rajono liaudies teismo teisėjas, teismo pirmininkas, nuo 1992 m. birželio Vilniaus miesto 1-ojo apylinkės teismo teisėjas, šio teismo pirmininkas, nuo 1999 m. birželio mėn. Vilniaus apygardos administracinio teismo teisėjas, nuo 2003 m. gruodžio mėn. teismo pirmininko pavaduotojas, nuo 2008 m. lapkričio VAAT teisėjas, nuo 2009 m. balandžio mėn. teismo pirmininko pavaduotojas.

Moka rusų, anglų kalbas.

Šaltiniai 

Lietuvos teismų pirmininkai
Lietuvos teismų vicepirmininkai